
Duguan ang mga kamay ng rehime 


D uguan ang mga kamay di lamang ng mga Ampatu- 


an at mga armadong pwersa nila para sa masaker 

sa Maguindanao. Pangunahin ang pananagutan 
ng rehimeng US-Arroyo at ng kabuuan ng pinaghahari- 
an nitong bulok na naghaharing malakolonyal at mala- 
pyudal na sistema. 

Ang masaker sa Maguindanao ay karumal-dumal na 
krimen ng isang pyudal at militaristang warlord na ina- 
ruga at pinalaki ng kaalyado nitong naghaharing rehi- 
men bilang kabayaran sa marami nitong utang sa mga 
Ampatuan. Binigyang-daan ng rehimen ang ibayong 
pagpapalaki, pag-aarmas at pamamayagpag ng pri- 
badong hukbo ng angkang ito para magamit na ins- 
trumento ng karahasan kapwa sa mga kalaban ni- 
la sa reaksyunaryong pulitika at sa mga rebolu- 
syonaryong pwersa at mamamayan. j 

Nagulantang ang publiko sa malagim na ki- 
nahantungan ng sistematiko at walang rendang 
paglalarga ni Gloria Arroyo sa warlordismo ng 
kanyang mga alyado. Umani ng matindi at ma- 
lawakang pagkundena mula sa iba't ibang sek- 
tor ng mamamayan sa buong bansa at daigdig 
ang karima-rimarim na masaker. Ang masaker ay 
isinagawa ng angkang Ampatuan, kanilang 
pribadong hukbo at mga kasabwat na pwer- 
sang militar, paramilitar at pulisya ng gub- 
yerno noong Nobyembre 23. Ito ay 
para lamang mapigilan ang pagre- 
histro ng kandidatura ng isang ma- 
lakas na karibal mula sa pamilyang 
Mangudadatu, isa ring angkang warlord. 

Umaabot na sa 57 ang natagpuang bang- 
kay sa pinangyarihan ng masaker. Kabilang : 
sa mga biktima ang mga myembro ng ang- 

kang Mangudadatu, 30 mamamaha- 
yag, dalawang abugado at ilang si- 
bilyang nadamay lamang. Ginahasa 
pa ang ilang babaeng biktima at si- 
nalaula rin ang bangkay ng mara- 
ming iba pa. 

Mismong sa mga oras na naga- 
ganap ang masaker, ang mga pinu- 
no ng angkang Ampatuan ay nasa 
Malacaflang at kausap ni Arroyo. 

Pinatampok ng masaker sa Ma- 
guindanao ang kultura ng walang 
pakundangang karahasan na inila- 
larga ng rehimeng Arroyo at ng ka- 
buuan ng neokolonyal at malapyu- 
dal na reaksyunaryong pulitika at 
sistema ng paghahari sa bansa. Ka- 
bilang na rito ang bulok, buktot at 
anti-mamamayang katangian ng 
mga reaksyunaryo at oportunistang 
pampulitikang alyansa sa pagitan 
ng mga pambansang warlord na 
nag-aagawan at naghahari sa reak- 
syunaryong estado at mga warlord 
na nag-aagawan at naghahari sa 
lokal na kapangyarihan. Malaon 
nang bahagi ng bulok na reaksyu- 
naryong pulitika sa bansa ang bru- 
tal na paggamit ng mga warlord sa 
mga pwersang militar, paramilitar, 
pulisya at pribadong goons para sa 
sariling interes at laban sa interes 
ng mamamayan. 


Ang di hamak na mas maraming 
biktima ng walang pakundangang 
karahasan ng naghaharing rehimen 
at estado ay ang mga lumalaban at 
nagsusulong ng mga pagbabago sa 
bulok, marahas at anti-mamama- 
yang paghahari at sistema. Malaon 
nang duguan ang mga kamay ng 
naghaharing rehimen sa pagpas- 
lang sa mahigit isang libo nang 
mga aktibista, mamamahayag at 
iba pang masusugid na tumutung- 
gali sa buktot na paghahari. Sari- 
sari pang malalalang paglabag sa 
karapatang-tao, tulad ng pagdu- 
kot, iligal na pagkulong, tortyur, 
pananakot at iba pang pasistang 
pang-aabuso ang inihahasik ng 
naghaharing rehimen sa mga luma- 
laban dito at maging sa mga ino- 
senteng sibilyan. Milyun-milyon 
ang biktima ng mga operasyong 
militar, pwersahang pagpapalikas, 
blokeyo sa pagkain, pagwasak ng 
mga komunidad at sakahan at iba 
pang pasistang karahasan. 

Maging sa panahon ng mga 
eleksyon para sa reaksyunaryong 
gubyerno, pinakamarami sa mga 
pinapatay at dumaranas ng karaha- 
san ng mga pasistang militar, para- 
militar, pulisya at pribadong goons 
ng mga warlord ay mga militanteng 


lider at aktibista ng mga demokra- 
tiko at progresibong organisasyong 
masa at partido. Ang maruruming 
taktika at karahasan ng mga pwer- 
sa ng reaksyunaryong estado laban 
sa kanila ay ikinukumpas mula sa 
pinakamataas na antas. Pinakama- 
tingkad na halimbawa ang Inter- 
Agency Legal Action Group ng Ma- 
lacahang na siyang nagtakda ng 
balangkas ng pandarahas at pang- 
gigipit na ipinatutupad hanggang 
sa antas ng mga lokal na tirano sa 
katauhan ng mga warlord at kasab- 
wat nilang mga pwersang militar, 
paramilitar at pulisya. 

Dapat mapagpasyang panagu- 
tin ang mga pinuno ng mga Ampa- 
tuan at lahat ng mga nag-utos at 
nagpatupad sa masaker sa Maguin- 
danao. Higit pa, dapat panagutin 
si Gloria Arroyo at ang kanyang re- 
himen sa karumal-dumal na kri- 
meng ito at marami pang kasalanan 
sa bayan. Lalo ito't gumagawa nga- 
yon ang rehimen ng iba't ibang 
desperadong paraan katulad ng 
pagdedeklara ng batas militar nga- 
yon sa kalakhan ng Maguindanao 
para idistansya ang sarili sa mga 
Ampatuan sa harap ng matindi at 
malawak na kundenasyon sa karu- 
mal-dumal na masaker at samanta- 
lahin ang iba't ibang paraan at ins- 
trumento ng reaksyunaryong esta- 


Nilalaman do upang malinlang at lalo pang 
masupil ang mamamayan, iligtas 
ang sarili at makapangunyapit pa 
rin sa poder. 

Subalit kahit ano pa ang gawin 
ni Arroyo at ng kanyang rehimen 
para iligtas ang sarili, hindi niya 
matakpan ang nagdudumilat na ka- 
totohanang siya ang nasa likod ng 
mga Ampatuan at may panguna- 
hing responsibilidad sa krimen ni- 
la. Siya ang pinakapasimuno sa 
paghahasik ng kultura ng walang 
pakundangang karahasan ng ga- 
yong mga warlord, ng mga pasis- 
tang pwersang militar, paramilitar 
at pulisya, at kabuuan ng pamban- 
sa at lokal na makinarya ng teroris- 

Ang Ang Bayan ay inilalabas sa Duguan ang mga kamay ng rehimen 


wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

mo ng papet na reaksyunaryong estado. Di maipagka- 
kaila na siya at ang mga tuso at pasistang pinuno ng 
kanyang rehimen ang nag-uutos sa paghahasik ng ma- 
rurumi at mararahas na atake sa mga rebolusyonar- 
yong pwersa, mga aktibista at iba pang masugid na 
nakikibaka sa bulok at buktot na paghahari ng kan- 
yang rehimen at ng buong sistema. Di maikukubli na 
ang lahat ng ito ay pinag-iibayo ngayon sa despera- 
syon niyang makatagal sa pwesto at maiwasang mapa- 


nagot sa marami na niyang krimen sa bayan. 
Nagsisilbi itong hamon sa mga rebolusyonaryong 
pwersa at malawak na mamamayan na taglayin ang 
ibayong determinasyon para iwaksi at palitan di la- 
mang ang umiiral na paghahari at mga buktot at ber- 
dugong mga kaalyado at galamay nito, kundi ang ka- 
buuan ng papet at reaksyunaryong estado at ang sis- 
temang tinutuntungan ng bulok, marahas at anti-ma- 
mamayang rehimen. ABI 


Mga warlord, inaruga ng rehimen 


sik na warlord. Subalit pinasahol pa ito ng naghaharing rehimeng 


M atagal nang kilala ang angkang Ampatuan sa pagiging mababag- 


Arroyo. 

Bago maganap ang madugong 
masaker sa Maguindanao, mahigpit 
na nakapailalim sa kapangyarihang 
pyudal-militar ng warlord na ang- 
kang Ampatuan ang prubinsyang 
ito at ang Autonomous Region in 
Muslim Mindanao (ARMM). 

Mula pa noong dekada 1930, sa 
panahon ng tuwirang kolonyalismo 
ng US ay naghahari na sa mga ba- 
haging iyon ng Mindanao ang ang- 
kan. Mahigpit silang nakikipagtulu- 
ngan sa mga pwersang militar, pa- 
ramilitar at pulisya ng sunud-sunod 
na papet na reaksyunaryong rehi- 
men. Pinakabase ng pampulitikang 
kapangyarihan nila ang sangkatlo 
ng mga munisipalidad sa prubinsya 
ng Maguindanao. 

Ang kasalukuyang pinuno ng 
angkan, si Andal Ampatuan Sr. ay 
isa sa mga lokal na warlord na gi- 
namit ng diktadurang Marcos sa 
kampanya laban sa Moro National 
Liberarion Front. Pag-upo sa poder 
ng rehimeng Aquino, si Ampatuan 
Sr., na bise alkalde noon ng Maga- 
noy (ngayo'y Shariff Aguak, kabise- 
ra ng Maguindanao) ay hinirang na 
OIC (officer-in-charge) bilang alkal- 
de. Noong 1988 ay upisyal na na- 
halal siyang meyor. 

Noong 2001, nang maghanap 
ang kaluluklok na rehimeng Arroyo 
ng maaaring isabak para maging 
gubernador ng Maguindanao laban 
sa nakaupong maka-MILF na guber- 

nador na Zacaria Candao, si Ampa- 
tuan Sr. ang pinili. Sa tulong ng 
AFP, minaniobra ng Malacañang 
ang pagkapanalo ni Ampatuan. Na- 
sa ikatlong termino na ngayon si 
Ampatuan Sr. bilang gubernador ng 
Maguindanao. 

Lumaki pang lalo ang kapang- 
yarihan ng mga Ampatuan matapos 
ang eleksyong pampanguluhan ng 
2004, kung saan nagsabwa- 
tan sina Comelec Commis- 
sioner Virgilio Garcillano 
(na nakilala sa mga teyp na 
“Hello, Garci”) at mga Am- 
patuan para ibigay ang ha- 
los lahat ng boto ng pru- 
binsya kay Arroyo. Ang 
pekeng pangulo ay nag- 
kamit ng may 200,000 
boto sa Maguindanao 
samantalang ang po- 
pular na si Fernando 
Poe Jr. ay nakakuha f 
lamang ng wala pang 
60,000 boto. Sa tat- | 
long bayan ng pru- 
binsya, nagawa pa ng 
mga Ampatuan 
na palabasing 
wala ni isang 


botong na- 

kuha si 

Poe. Pagka- sg 

tapos nito, naghan- AE 

da ng piging si Ar- eU PI 
Bs 


royo sa Malaca- 


ñang para lamang sa mga Ampatu- 
an. Noon namang Setyembre 2005, 
bilang dagdag na gantimpala sa 
pagtulong ng mga Ampatuan na 
magkaroon ng isang milyong “la- 
mang” kay Poe si Arroyo, niluto ng 
Malacañang ang paghawak ng mga 
Ampatuan sa Autonomous Region 
of Muslim Mindanao (ARMM) sa pa- 
mamagitan ng panganay na anak ni 
Ampatuan Sr. na ni Zaldy Ampatu- 
an. 

Sa eleksyon noong 2007, higit 
pang pinatunayan ng angkang ito 
ang kanilang kapangyarihan nang 
“maipanalo” nang 12-0 sa Maguin- 
danao at marami pang lugar sa AR- 
MM ang mga kandidato sa pagkase- 
nador sa ilalim ng “Team Unity” ni 
Arroyo laban sa oposisyon. 

Kapalit nito, binigyang-daan 
ng rehimen ang pagluluklok sa mga 
myembro ng angkang Ampatuan sa 
mga namumunong pwesto sa mga 
pamahalaang lokal, sa ARMM, sa 
Kongreso at maging sa gabinete ni 
Arroyo. Biniyayaan din sila ng rehi- 
meng Arroyo ng malalaking subsid- 
yo at suportang pinansyal, kabi- 
lang ang daan-daang milyong pon- 
do para sa “malalaking proyektong 
konstruksyon” tulad ng kapitolyo 
at sports center. Higit sa lahat, ti- 
nustusan ng estado ang malaking 
pribadong hukbo at arsenal ng mga 
Ampatuan. 

Bantog sa kasamaan ang pyudal 
at militaristang angkan at si Ampa- 
tuan Sr. mismo sa paggamit ng 
pwersa at dahas sa kanilang mga 
kalaban. Noong 1988, pinapatay 
niya ang pinakamahigpit niyang 
kalaban sa pagkameyor ng Maga- 
noy bago pa mag-eleksyon. Noon 
namang 2002, isang taon matapos 
ang eleksyon, dalawang kamag- 
anak ni Candao ang ipinadukot ni 
Ampatuan Sr. at hindi pa natatag- 
puan hanggang ngayon. 

Ang kanilang pribadong hukbo 
na dati'y mahigpit lamang na naki- 
kipagsabwatan sa mga pwersang 
militar at pulisya ng reaksyunar- 
yong estado ay ibayong pinalaki at 
inarmasan ng rehimeng Arroyo 
nang ikampanya nito ang marami- 
hang pagtatayo at pag-aarmas ng 
mga pwersang paramilitar at pag- 
papailalim ng mga ito sa kapangya- 
rihan ng mga lokal na upisyal. Para 
rito, inilabas ni Arroyo noong Ok- 
tubre 2006 ang Executive Order 
(EO) 546 na nagbibigay-daan at 
nagpondo sa mga lokal na upisyal 
at pulisya na magtayo at mag-ar- 

mas ng mga pwersa ng Special Civi- 
lian Armed Auxiliary (SCAA) bilang 
dagdag na pwersa laban sa mga ka- 
away ng estado. Sa pamamagitan 
nito ay binigyan ng rehimen ang 
mga warlord na kakampi nito ng li- 
sensya para makapangibabaw sa 
mga kalaban sa pulitika at gumawa 
ng mga kabuktutan laban sa mama- 
mayan. 

Pero ang pangunahing layunin 
nito'y magamit ang mga pwersang 
paramilitar ng mga warlord tulad 
ng mga Ampatuan para labanan 
ang rebolusyonaryong kilusan ng 
Moro Islamic Liberation Front 
(MILF) at Bagong Hukbong Bayan 
(BHB) at gamiting dagdag na ins- 
trumento ng Oplan Bantay Laya. 
Alinsunod ito sa kabuuang disen- 
syo at mga iskema ng US na gami- 
tin ang terorismo ng estado at wa- 
lang pakundangang mga paglabag 
sa karapatang-tao sa iba't ibang 
antas laban sa rebolusyonaryong 
kilusan at iba pang oposisyon. Ins- 
trumento rito ang sariling mga 
operatiba ng US, mga pwersa ng 
papet ng estado at mga lokal na ti- 
rano tulad ng mga Ampatuan. 

Makaraan ang tatlong taon, 
ibayong napalaki ng mga Ampatu- 
an ang sariling hukbo tungong 500 
hanggang 800 katao, kabilang na 
ang 200 pwersa ng SCAA, sa basbas 
ng rehimeng Arroyo at gamit ang 
pondo ng gubyerno. Bukod ito sa 
paggamit at pakikipagsabwatan pa 
rin nila sa mga lokal na pwersang 
militar at pulisya. 

Di nakuntento sa mga lumang 
ripleng M14, karbin at Garand na 
dala ng mga SCAA, bumili pa at na- 
kakuha ang mga Ampatuan ng mas 
moderno at mas malalakas na ar- 
mas mula sa militar at pulisya. Ka- 
bilang sa mga natagpuan nito la- 
mang Disyembre 4 sa mga taguan 
nila sa loob at paligid ng naglala- 
kihan nilang mansyon, bodega, 
rantso at iba pang sikretong tagu- 
an ang mga armas tulad ng mga 60 
mm mortar, recoilless rifle, M60, UL- 


timax, Heckler & Koch light support 
machine gun, kalibre .50 Barett sni- 
per rifle, Belgian FAL at mahigit 
200 iba pang malalakas na baril. 
May mahigit 500,000 bala rin ang 
natagpuan. Labis-labis ang mga ito 
para armasan ang dalawang batal- 
yon. Karamihan sa mga ito'y is- 
inuplay ng reaksyunaryong militar 
at may mga tatak pang “DND Arse- 
nal.” 

May mga nakatago pa silang 
mga armored personnel carrier na 
gamit lamang ng mga militar at pu- 
lisya ng gubyerno. 

Di lamang nakikita ang mga ga- 
mit at gawing ito sa mga Ampatu- 
an. Maging ang mga Mangudadatu 
na binira ng mga Ampatuan ay ar- 
madong warlord na angkan din. Si- 
la naman ngayon ang inihahalili 
bilang mga lokal na pasistang gala- 
may ng rehimeng Arroyo sa Ma- 
guindanao at mga karatig nito. 
Ito'y sa kalagayang sirang-sira na 
sa publiko ang mga Ampatuan da- 
hil sa dami na ng malilinaw na ebi- 
densya laban sa kanila at sa kahi- 
rapan na ng rehimeng isalba sila at 
ang buktot na relasyon nila ng re- 
himen. 

Kabilang sa iba pang pyudal at 
militaristang mga warlord na kasa- 
lukuyang kakampi ng rehimeng Ar- 
royo ang anti-Bangsamoro at kon- 
tra-rebolusyonaryong warlord na 
angkang Piñol ng North Cotabato 
na inengganyo ng rehimeng Arroyo 
na ibayong magpalakas at magpa- 
kawala ng pribadong hukbo nila la- 
ban sa MILF, Bagong Hukbong Ba- 
yan at iba pang “kaaway ng esta- 
do.” Nariyan din ang mga Pineda sa 
Pampanga at mga Dy sa Isabela. 

Bagamat tampok ang pagkalat 
ng mahigit 114,000 armas na ha- 
wak ng mga pyudal at militaristang 
warlord sa ARMM, marami ring ma- 
babagsik na warlord sa iba pang 
bahagi ng bansa, kapwa mga nasa 
kampong Arroyo at iba't ibang 
kampo ng mga reaksyunaryong pu- 
litiko. AB] 

Masaker, malawakang kinukundena 


nahin ang masaker sa Maguindanao at panagutin ang mga res- 


M alawakan ang panawagan sa buong bansa at daigdig para kunde- 


ponsable rito. 

Mga pagkundena sa loob ng 
bansa. Kung hindi agad na mabi- 
bigyang-katarungan ng gubyer- 
nong Arroyo ang mga biktima ng 
Ampatuan masaker, magbitiw na 
lang siya sa pwesto. 

Ito ang panawagan ng siyam na 
grupo ng mga peryodista sa paha- 
yag na inilabas nila nitong Nob- 
yembre 30. Isinisisi nila sa rehimen 
ang kultura ng walang pakunda- 
ngang karahasan na humantong sa 
karumal-dumal na masaker kung 
saan 30 mamamahayag ang kabi- 
lang sa mga biktima. 

Kabilang sa mga iginigiit ng 
mga mamamahayag ang pag-aresto 
at pag-uusig sa lahat ng sangkot sa 
krimen at ang pagbubuo ng ispe- 
syal na hukuman para rito. Hiniling 
din nila ang lubos na proteksyon sa 
mga testigo at ang paglalansag sa 
lahat ng mga pribadong hukbo sa 
bansa. 

Ang panawagan ay ginawa ng 
National Union of Journalists of 
the Philippines, Freedom Fund for 
Filipino Journalists, College Editors 
Guild of the Philippines, Center for 
Community Journalism and Deve- 
lopment, Center for Media Freedom 
and Responsibility, Philippine Hu- 
man Rights Reporting Project, Phi- 
lippine Press Institute, Philippine 
Daily Inquirer at Business World. 

Noon ding araw na iyon, 3,000 
mamamahayag at mga tagasuporta 
nila, kasama ang 2,000 myembro 
ng mga progresibong organisasyon 
ang nagmartsa patungong Mendio- 
la para kundenahin ang Maguinda- 
nao Massacre at igiit ang kataru- 
ngan para sa mga biktima. Nagdala 
ang mga aktibistang pinamunuan 
ng BAYAN, GABRIELA, Promotion of 
Church People's Response, Solida- 
rity Philippines, People's Movement 

for Change at National Union of 
People's Lawyers ng tatlong itim na 
kabaong--ang isa'y may nakasulat 
na “Katarungan,” ang ikalawa'y 
“Kalayaan sa Pamamahayag” at ang 
ikatlo'y “Karapatang-tao.” Ito na 
ang isa sa pinakamalalaking kilos- 
protesta ng mga mamamahayag sa 
Pilipinas. 

Sa gitna ng protesta ay tumayo 
si Press Secretary Cerge Remonde 
sa may rebulto ng yumaong peryo- 
dista at tagapaglathala ng Manila 
Times na si Joaquin “Chino” Roces 
sa Mendiola at tinangkang basahin 
ang pahayag ni Gloria Arroyo hing- 
gil sa masaker. Pero sinugod siya 
ng galit na mga mamamahayag at 
pinagbabato ng nilukot na mga pa- 
pel at mga tansan. Napilitan siyang 
umatras. 

Bago umalis ang mga demons- 
trador, binalot nila ng itim na tela 
ang rebulto ni Roces. Dito'y nagdi- 
kit sila ng mga papel kung saan na- 
kasulat ang mga pangalan ng mga 
mamamahayag na pinaslang sa Ma- 
guindanao. Nagtirik din sila sa pa- 
anan ng rebulto ng mga kandilang 
may nakataling itim na laso. 

Dumalo rin sa protesta si Anba- 
lagan Veerasamy, pangkalahatang 
kalihim ng Confederation of Asean 
Journalists. 

Noong Nobyembre 27, naglun- 
sad din ng martsa ang mahigit 100 
mamamahayag sa Cebu na nakasu- 
ot ng itim na mga damit at arm- 
band para iprotesta ang pagkama- 
tay ng mga kasamahan nila at iba 
pang biktima ng masaker sa Ma- 
guindanao. Kinundena rin ng Cebu 
Media Legal Aid (Cemla) ang masa- 
ker ng mga abugadong tagapag- 
tanggol ng karapatang-tao, mga 
mamamahayag at iba pang biktima 
ng masaker. 


Sa Legazpi City noong Nobyem- 
bre 26, mahigit 300 estudyante ng 
Journalism ang nagsuot din ng itim 
na damit at armband at sumanib sa 
mga taong nagtipon sa Bicol 
University College of Arts and Let- 
ters para magsindi ng kandila bi- 
lang protesta sa masaker. 

Marami rin ang mga nagpaha- 
yag ng mga kundenasyon sa iba't 
ibang lugar at daluyan sa internet. 

Mga pagkundena sa ibayong 
dagat. Sa pagkasawi ng 30 mama- 
mahayag sa masaker sa Maguinda- 
nao, ang Pilipinas na ang pinaka- 
mapanganib na lugar sa mundo pa- 
ra sa mga kagawad ng midya. Ito 
ang sinabi ng International Federa- 
tion of Journalists (IFJ) at Com- 
mittee to Protect Journalists, mga 
internasyunal na organisasyong 
nagtataguyod ng kalayaan sa pa- 
mamahayag. 

Ito na ang pinakamalaking bi- 
lang ng mga mamamahayag na na- 
matay sa isang insidente sa buong 
kasaysayan ng pamamahayag sa 
mundo. Bago ito, ang pinakamala- 
king bilang ng mga mamamahayag 
na namatay sa isang insidente ay 
ang 11 empleyado ng Al-Shaabiya, 
isang istasyon ng telebisyon sa 
Iraq na sinalakay ng mga armado at 
nakamaskarang lalaki noong 2006. 

Tinukoy ng IFJ na sa 74 na ka- 
so ng pamamaslang sa mga peryo- 
dista sa walong taong panunung- 
kulan ng rehimeng Arroyo, apat pa 
lamang ang nalulutas sa korte. 

Ang Reporters Without Borders, 
isang internasyunal na organisa- 
syong nakikibaka para sa kalayaan 
sa pamamahayag, ay nagpahayag 
ng “pinakamariing pagkundena” sa 
walang katulad na pamamaslang sa 
Maguindanao, na tinawag nilang 
“pinakamalalang paglipol ng buhay 
sa isang araw sa buong kasaysayan 
ng pamamahayag.” 

Sinabi rin ng Southeast Asian 

Press Alliance na bago pa man ang nangyaring karu- 
mal-dumal na masaker sa Pilipinas, isa na ito sa mga 
nangunguna sa usapin ng pamamaslang ng mga ma- 
mamahayag. 

Noong Disyembre 1, mahigit 2,000 delegado mula 
sa 87 bansa na dumalo ika-62 kongreso ng World As- 
sociation of Newspapers and News Publishers (WAN- 
Ifra) ang tumayo at nag-alay ng ilang sandali ng ka- 
tahimikan para kundenahin ang masaker at magpa- 
hayag ng simpatya sa pinaslang na mga kasamahan 
nila sa sektor. Sa isang resolusyon, sinabi ng lupon ng 


Batas militar sa Maguindanao 


mga direktor ng WAN-Ifra na ang nangyaring masaker 
sa Maguindanao ang “pinakamatinding pamatay na 
atake sa midya sa kasaysayan.” 

May mga organisasyon din ng mamamahayag na 
Pilipino sa ibayong dagat, kabilang na ang Filipino 
Press Club-United Arab Emirates na kumundena sa ma- 
saker at nagsuot din ng mga itim na damit at armband 
bilang protesta. 

Kinundena rin ng United Nations, European Com- 
mission at iba pang pangdaigdigang organisasyon ang 
masaker. ABI 


Panibagong pihit sa laro ni Arroyo 


militar sa kalakhan ng Maguindanao, ay isa lamang bagong pihit 


À ng Proclamation 1959 ni Gloria Arroyo, na nagpapataw ng batas 


sa nagpapatuloy niyang mga pakana. 


Noong umpisa, ang agad na na- 
ging tugon ng Malacañang sa ma- 
saker sa Maguindanao ay protekta- 
han at iligtas ang alyadong pinag- 
kakautangan ng malaki ng rehi- 
meng Arroyo. Subalit ang dami na 
ng ebidensya laban sa mga Ampa- 
tuan at ang dami na rin ng haya- 
gang pagkundena sa masaker mula 
sa loob at labas ng bansa ay hindi 
na pwedeng ipagwalambahala ng 
rehimen. 

Wala nang magawa ngayon ang 
Malacañang kundi iligtas ang sari- 
li. Sinasamantala nito ngayon ang 
matinding galit at protesta ng ma- 
mamayan at mga panawagan na 
dapat panagutan ng mga salarin 
ang malagim na masaker, upang 
magpakana pa ng marurumi, tuso 
at mararahas na iskema para tiya- 
king makapangunyapit pa rin sa 
poder kahit matingkad sa publiko 
ang pananagutan ng rehimen sa 
masaker. 

Nagbabanggaan ang mismong 
mga sinasabi ni Arroyo para big- 
yang-katwiran ang pagdedeklara 
ng batas militar. Sinasabi niyang 
rebelyon na ang presensya ng “mga 
armadong grupo sa prubinsya ng 
Maguindanao na nasa pusisyon pa- 
ra lumaban sa mga tropa ng gub- 

yerno.” Pero ang tinutukoy niya ay 
ang mga lugar na kontrolado ng 
mga tradisyunal na pulitikong pyu- 
dal na warlord na sa aktwal ay ina- 
ruga at inarmasan ng gubyerno, at 
kung saan walang masasabing re- 
belyon. 

Para palabasing may rebelyon 
sa Maguindanao, naghabi pa ang 
rehimen ng balitang mayroon uma- 
nong 4,000 armadong pwersang 
nakatipon na at nagbabantang 
umatake sa gubyerno. Ito'y kahit 
nabuwag na ang pribadong hukbo 
ng mga Ampatuan at nakumpiska 
na ang kanilang mga armas. 

Sa kabilang banda, ipinwera ni 
Arroyo ang mga eryang hawak ng 
Moro Islamic Liberation Front kung 
saan naroon ang tunay na rebel- 
yon. 

Ang deklarasyon ng batas mili- 
tar sa Maguindanao ay umaani ng 
matitindi at malawak na batikos at 
protesta mula sa mga demokrati- 
kong organisasyon, mga tagapag- 
tanggol ng karapatang-tao, mga 
organisasyon ng mga abugado, 
mga pwersang oposisyon at iba 
pang sektor ng mamamayan, at 
maging mula sa Commission on Hu- 
man Rights at nakararami sa mga 
senador. Nagsampa na rin ang ilan 


sa kanila ng kaso sa Korte Suprema 
na kumukwestyon sa batayang gi- 
namit ni Arroyo sa pagpapataw ng 
batas militar. Anila, bukod sa hindi 
totoong lumalaban sa gubyerno 
ang mga pribadong hukbo sa pru- 
binsya, aktwal na rebelyon o pag- 
atake sa bansa lamang ang pinahi- 
hintulutan na batayan ng konstitu- 
syon ng 1987 para sa deklarasyon 
ng batas militar. 

Bukod sa pangangailangang 
may maipalabas na tugon ang rehi- 
men sa malawak na kahilingang pa- 
nagutin ang mga Ampatuan, nag- 
deklara si Arroyo ng batas militar 
sa Maguindanao para mas madali 
niyang matiyak na makukuha pa rin 
ng mga kandidato ng administra- 
syon ang buung-buong boto ng 
prubinsya at rehiyon, gamit ang 
mga pwersang militar ng rehimen. 

Ginawa rin ito para pigilin ang 
mga Ampatuan sa banta nilang 
ibubunyag ang kanilang nalalaman 
sa pandaraya ni Arroyo sa mga nag- 
daang eleksyon, bukod sa iba pang 
paraan ng pagganti, kung ididiin 
sila ng rehimen. 

Panubok din ito sa planong ipa- 
taw din o palawakin ang saklaw ng 
batas militar sa iba pang lugar o sa 
buong bansa. Gagamitin ito sa pa- 
kanang “no election” at pagpapai- 
ral ng “transition rule” para patu- 
loy na makapaghari si Arroyo. ABI 

Pagkandidato ni Arroyo, bahagi ng pakanang 


mangunyapit sa poder 


inumpirma ni Gloria Arroyo ang balak niyang mangunyapit sa po- 
k der. Sa dedlayn para sa pagsusumite ng certificate of candidacy sa 
Commission on Elections (COMELEC), pormal na ipinahayag ni Ar- 
royo ang kanyang balak na maging kinatawan ng ikalawang distrito ng 
Pampanga. Samantalang panay ang iwas dati ng Malacañang na pag-usa- 
pan ito, matagal na itong ikinakasa ng pamilyang Arroyo at mga kasapa- 


kat nila. 

Kabilang sa mga paghahanda 
nila ang umabot sa 50 beses na 
pagbisita ni Arroyo at pagbubuhos 
ng pondo at mga benepisyo roon, 
na walang ibang kahulugan kundi 
maagang pangangampanya. Para 
makatulong sa pagtiyak ng panalo 
ni Arroyo sa kanyang dis- 
trito, nakikipagkutsaba 
ang kanyang pamilya sa 
angkan ng kilalang jue- 
teng lord na si Rodolfo 
“Bong” Pineda para 
agawin ang pamu- 
muno ng buong pru- 
binsya mula sa popu- 
lar na gubernador ng 
Pampanga na si Fr. 
Ed Panlilio. 

Di nasasapol ng 
ilang kritiko ang 
susing punto sa 
pagtakbo ni 
Arroyo sa pag- 
kakongresista. 
Napakasimple ng ka- 
nilang interpretasyon na plano 
lamang ni Arroyo na maging ligtas 
mula sa asunto matapos ang kan- 
yang termino bilang presidente. 
Inaasahan niyang sasampahan siya 
ng mga kaso kaugnay ng kanyang 
pagtataksil sa bayan, pandaram- 
bong at paglabag sa karapatang- 
tao na nagpatung-patong sa loob 
ng halos isang dekada niyang pag- 
hahari. 

Ang tunay na pangmatagalang 
plano ni Arroyo ay sunggaban ang 
pwesto sa Mababang Kapulungan 
ng kanyang pinagmulang distrito 

bilang unang hakbang. Nais niyang 
sagarin ang kanyang kapangyari- 
han bilang presidente hanggang sa 
huling araw ng upisyal niyang ter- 
mino para tiyaking mahahawakan 
pa rin ng kanyang mga kampon ang 
mayorya sa Mababang Kapulungan 
upang mailuklok siya bilang Ho- 
use Speaker. Balak ni- 
yang gawing transi- 
syunal lamang ang 
susunod na presi- 
dente. Ang mga planong 
ito ang tuntungan niya 
para sa pakanang cha-cha 
na magluluklok sa kanya 
bilang punong ministro 
sa ilalim ng siste- 
mang parlamen- 
taryo. 

Ito ang 
“Plan A” ni Ar- 
royo. Kahawig 

ito ng ginawa ni da- 
ting presidente Vladimir 
Putin ng Russia nang 
hindi na siya maaaring 
tumakbo para sa pani- 
bagong termino bilang 
presidente. Tumakbo si Pu- 
tin sa parlamento at nagpwesto ng 
piniling kahalili, si Dmitri Medve- 
dev, bilang presidente. Sa katuna- 
yan, si Medvedev ay tau-tauhan la- 
mang ng dating presidente na pa- 
tuloy na naghahari sa gubyerno sa 
Russia bilang punong ministro. 
Pero sakaling maging mahirap 
ang lahat ng ito para sa kanya at 
kanyang makinarya, may “Plan B” 
rin si Arroyo para palawigin ang 


kanyang paghahari bilang “presi- 
denteng pantransisyon” sa pama- 
magitan ng emergency powers. Ito 
mismo ang dahilan kaya hinirang 
bilang Defense Secretary ang pusa- 
kal na kleriko-pasistang si Norberto 
Gonzales, isang promotor ng kultu- 
ra ng walang pakundangang kara- 
hasan at walang kahihiyang taga- 
pagtaguyod ng pananatili ni Arroyo 
sa poder sa isang “rehimeng pan- 
transisyon.” 

Lumalakas din ang mga pa- 
ngamba ngayon na magpapakana 
ang kampong Arroyo ng kumbina- 
syon ng dalawang senaryo. Maaa- 
ring ang idedeklara lamang na pa- 
nalo sa eleksyon ay yaong mga tu- 
makbo sa Mababang Kapulungan at 
mga lokal na pwesto, samantalang 
palalabasing bigo ang eleksyon pa- 
ra sa mga pambansang pusisyon 
kabilang na ang sa presidente, bise 
presidente at mga senador. Ang 
magiging Speaker sa gayon ang si- 
yang tatayong “presidenteng pan- 
transisyon” habang ikinakasa pa 
ang cha-cha. 

Lahat ng ito ay nangangahulu- 
gan na ang laban para patalsikin si 
Arroyo at ang kanyang rehimen ay 
hindi pa matatapos sa pagwawakas 
ng kanyang kasalukuyang termino 
sa Hunyo 2010. Umubra man ang 
pakana niyang tumakbo sa Kongre- 
so at maging punong ministro, o 
bumaling sila sa pagpapakana ng 
failure of elections bilang sangka- 
lan para palawigin ang paghahari 
ni Arroyo sa ilalim ng emergency 
transition rule, kakailanganing 
ipagpatuloy ng sambayanang Pili- 
pino ang paglaban nila sa nagha- 
haring rehimeng bulok, malupit at 
hayok sa kapangyarihan hanggang 
tuluyan itong mapatalsik at mapa- 
nagot sa lahat ng karumal-dumal 
nitong krimen sa mamamayan.  [E 

Mga aral sa antipasistang 
kampanya sa West Cagayan 


Valley ang Task Force Amiya, isang kontra-rebolusyonaryong kam- 


T aong 2006 nang ilunsad ng 5th ID ng Philippine Army sa Cagayan 


panyang binalangkas sa Oplan Bantay Laya 2 (OBL2) ng rehimeng 
Arroyo. Nilayon nito na durugin ang mga yunit ng Bagong Hukbong Ba- 
yan (BHB) at paatrasin ang rebolusyonaryong kilusan sa silangan at kan- 


lurang Cagayan. 

Sa kanlurang Cagayan ikinon- 
sentra ang tig-dalawang kumpanya 
ng 21st IB, 17th IB at 53rd Recon- 
naissance Company. Dinagdagan pa 
ito ng Separate Rifle Company, 
77th Civilian Armed Auxiliary at 
Regional Mobile Group ng Philip- 
pine National Police (RMG-PNP). 
Naglunsad ang mga pwersang ito 
ng malalaki at tuluy-tuloy na ope- 
rasyong kombat kaakibat ng pag- 
hahasik ng karahasang militar gaya 
ng pagpaslang sa mga lider-masa, 
sapilitang pagpapasurender, pag- 
dukot, panonortyur at pananakot. 

Makaraan ang ilang taong pa- 
nanalasa ng OBL2, hindi lamang 
naigpawan ng rebolusyonaryong ki- 

lusan at ng mamamayan ang pasis- 
tang kampanya, naipagtanggol nila 
ang mga tagumpay sa iba't ibang 
larangan ng pakikibaka at napre- 
serba ang kanilang pwersa. Na- 
panghawakan ng panteritoryong 
komite ng Partido ang mahabang 
kasaysayan at karanasan ng pagla- 
ban ng mamamayan para isulong 
ang pampulitika at pangmilitar na 
kampanya rito. 

Kahalagahan ng pagkakaisa at 
kapasyahan ng Partido. Ang hala- 
ga ng mahigpit na pagkakaisa mu- 
la sa antas-larangan hanggang sa 
mga sangay ng Partido sa lokalidad 
ang isa sa pinakamahahalagang 
leksyong nakalap ng West Cagayan 


sa pagharap sa mabangis at ma- 
panlinlang na kaaway. 

Napakahalagang maitaas ang 
mapanlabang diwa ng hukbo at ng 
mamamayan. Upang makamit ito, 
higit pang pinataas ang pang-ideo- 
lohiyang kaalaman ng hukbo at 
masa na siyang nagbigay ng kum- 
pyansa at tatag sa paninindigan ng 
buong rebolusyonaryong pwersa sa 
erya. Ito ang nagpatibay sa pagka- 
kaisa ng kolektibo ng Partido mula 
sa pagpaplano hanggang sa pangu- 
nguna sa implementasyon ng tra- 
baho. 

Tiniyak ang pagkakaroon ng 
mga plano, pagtatasa at pagkaka- 
roon ng angkop na punahan hang- 
gang sa antas ng sangay ng Parti- 
do sa lokalidad. Pinatingkad ang 
mga nakamit na positibong resulta 
ng pagkakaisa at pagtutulungan ng 
kolektibo. Tinalakay at nilutas din 
ang mga suliraning kinakaharap ng 
mga kasapian at kolektibo: nilinaw 
ang tungkulin ng sangay sa pagpa- 
pasampa at plano sa kampanyang 
antipasista sa West Cagayan. Sa lo- 
ob ng mga organisasyong masa, bi- 
lang paghahanda sa laban, pinag- 
aralan ang mahahalagang doku- 
mento tungkol sa mga operasyong 
militar ng Armed Forces of the 
Philippines (AFP). 

Ang nakamit na mga tagumpay 
ang naging tuntungan para mahi- 
mok ang pinakamalalawak na ha- 
nay ng mamamayan na lumahok sa 
kampanyang antipasista. Kumilos 
sila para kunin ang suporta ng 
mga lokal na upisyal sa kanilang 
mga lugar, mga panggitnang pwer- 
sa, ng masmidya at iba pang perso- 
nahe na tumulong sa pagsasampa 
ng mga kaso laban sa militar. Nai- 
tulak ang Commission on Human 
Rights (CHR) at pati na ang PNP na 
mag-imbestiga at ihayag na mga 
militar ang may kagagawan sa pag- 
patay at pagdukot. 

Tuluy-tuloy na naibunyag ang 

mga abuso at panggigipit ng mili- 
tar sa lugar. Ginamit ng mamama- 
yan ang iba't ibang paraan gaya ng 
tuluy-tuloy na pagbubulgar sa rad- 
yo sa mga tampok na pang-aabuso 
ng militar sa mga baryo. Kabilang 
dito ang sapilitang pagrerekrut sa 
CAFGU sa mga upisyal ng barangay, 
paghahalughog ng kabahayan ng 
mga magsasakang Agay, pagnana- 
kaw, pangingikil at iba pa. Tuluy- 
tuloy ang mamamayan sa pagpapa- 
dala ng mga mensaheng text at na- 
kasulat na mga pahayag sa radyo at 
mga pahayagan at nagparami ng 
mga polyeto gamit ang mga karton 
ng kaha ng sigarilyo at likuran ng 
mga lumang kalendaryo. Pinagsali- 
ta nila ang mga biktima ng karaha- 
san sa mga istasyon ng radyo. 

Nagkakaisang kumikilos ang 
mga magsasaka kahit pa sa pana- 
hong may dinudukot o pinapaslang 
ang kaaway mula sa kanilang ha- 
nay. Halimbawa nito, isandaang 
matatandang magsasaka, kababai- 
han, kabataan at mga bata ang 
umikot sa mga kampo ng 17th IB 
at sa istasyon ng Bombo Radyo pa- 
ra igiit ang pagpapalaya sa isang 
lider-masa na hinuli ng kaaway. 
Muli nila itong ginawa nang duku- 
tin ang lima pa sa hanay nila. Da- 
lawa sa mga dinukot ay pinatay ng 
militar. 

Mahusay din ang naging supor- 
tahan ng mga baryong magkaka- 
nugnog na inaatake ng kaaway. Ha- 
limbawa, kung ang isang baryo ay 
dinudumog ng kaaway at maluwag 
ang isa, ito ang nagmomobilisa ng 
mga tao. Nagkaisa silang magtulu- 
ngan sakaling salakayin din ng mi- 
litar ang karatig na mga bayan. 

Wastong manera ng platun. 
Isa rin sa mahahalagang aral ng 
Partido ang pagtiyak sa wastong 
manera ng pagkilos ng platun para 
magampanan ng BHB ang gawaing 
masa't gawaing militar sa gitna ng 
mga atake ng kaaway. 

Pinag-aralan ng BHB ang sit- 
wasyong militar sa tipak at mula ri- 
to ay naitakda ang maingat at li- 
him na pagkilos ng platun. Nagmo- 
bilisa rin ang mga Pulang mandi- 
rigma ng mga iskwad ng milisyang 
bayan. Nagtasa at nag-aral ang mi- 
lisyang bayan kasabay ng pagbaba- 
lik-aral sa kanilang mga tungkulin 
at plano. Sumama sila sa pagha- 
handa at mismong paglulunsad ng 
mga taktikal na opensiba. 

Sa mga panahong mahigpit ang 
sitwasyong militar, napanatili ang 
mataas na moral ng mga Pulang 
mandirigma. Para matiyak ang se- 
guridad, 24 na oras silang nagtata- 
liba. Umangkop sila sa limitadong 
pang-araw-araw na suplay. Ang mi- 
lisyang bayan ang siyang nagreko- 
rida sa pusisyon ng kaaway, ma- 
agap na nagpaabot ng imporma- 
syon sa kilos nito at nag-ayos ng 
suplay. Pansamantala rin silang su- 
manib sa platun ng BHB. Sa gani- 
tong paraan ay natugunan ang mga 
batayang pangangailangan ng huk- 
bo at nakapagmantine ito sa kabila 
ng mahirap na kalagayan. 

Mahusay na ipinatupad ang 
konsentrasyon at dispersal ng pla- 
tun. May humaharap sa masa para 
sa gawaing konsolidasyon gaya ng 
pagbibigay ng edukasyon at pag- 
aayos ng mga organisasyong masa. 
Ang iba naman ay binubuo bilang 
mga tim at iskwad upang humarap 
sa gawaing pinansya at gawaing 
militar. May panahon ding nagtata- 
laga ng iskwad na aasikaso sa pag- 
papalawak sa iba pang mga kalapit 
na baryo. 

Hindi binitawan ang gawaing 
konsolidasyon sa loob ng platun. 
Sa gitna ng pagharap sa gawaing 
masa at gawaing militar, nag-aaral 
sila at nagpaplano. Pinagagana 
ang mga iskwad upang matiyak ang 
paggampan ng mga trabaho. Buwa- 
nan na nagpaplano at nagtatasa 
ang mga Grupo ng Partido sa loob 


ng mga ito. Sa bawat araw, tiniti- 
yak na may takdang gawain ang 
bawat Pulang mandirigma upang 
maging epektibo ang bawat kasa- 
ma at maging mabunga ang kabuu- 
ang trabaho ng platun. 

Mga taktikal na opensiba. Sa 
loob ng apat na buwan (mula Agos- 
to hanggang Disyembre 2008), 
nagsagawa ang platun ng BHB ng 
tatlong taktikal na opensiba at ak- 
syong militar. Kalahok dito ang mi- 
lisyang bayan na inihanda nila ka- 
sama ang masa sa lokalidad. Inam- 
bus nila ang isang platun ng 17th 
IB, dinisarmahan ang isang tauhan 
ng sagadsaring pulitiko at pinaru- 
sahan ang isang ahenteng paniktik 
ng 17th IB. 

Sa mga taktikal na opensibang 
ito, nakasamsam ang BHB ng M16, 
isang de-sabog, isang pistolang ka- 
libre .45 at tatlo pang pistolang 
kalibre .38. Naglunsad din ng sari- 
ling mga aksyong militar ang mili- 
syang bayan. 

Sa pagkakaisa at pangunguna 
ng Partido, pagsandig sa masa at 
wastong pamamaraan ng platun ng 
BHB, nakamit ang isang antas ng 
konsolidasyon ng hukbo at mama- 
mayan sa gitna ng pagsalakay ng 
501st Bde. Kasama ang BHB, tuma- 
pang ang mamamayan sa pagharap 
sa kaaway at natuto sila mula sa 
karanasan. 

May paghupa na ang mga pag- 
labag sa karapatang-tao, nasampa- 
han ng kaso ang mga upisyal ng 
AFP tulad ni Lt. Johnny Calub, CO 
ng Charlie Coy ng 17th IB at Intel- 
ligence Officer ng batalyon. Mada- 
lang na ang pagpasok ng militar sa 
lugar at humupa ang pwersahang 
pagrerekrut sa CAFGU. 

Samantala, patuloy ang milita- 
risasyon sa lugar. Pero tiwala ang 
buong Partido roon na lubos na 
magagapi ang OBL2, gaya ng pag- 
kabigo ng mga nakaraang kontra- 
rebolusyonaryong pakana. ABI 

Mk MATATAGUMPAY NA OPENSIBA NG BHB 


10 armas, nasamsam ng BHB 


gong Hukbong Bayan (BHB) sa mga labanan nitong pangalawang 


S ampung armas ang nakumpiska ng mga Pulang mandirigma ng Ba- 


hati ng Nobyembre hanggang unang linggo ng Disyembre. Siyam na 
sundalo ang napatay at 15 naman ang nasugatan sa panig ng militar. Wa- 
lang kaswalting natamo ang mga Pulang mandirigma. 


Disyembre 3. Tatlong sundalo 
ng Philippine Army ang napatay at 
apat ang nasugatan sa pinakahu- 
ling ulat ng mga labanan sa pagi- 
tan ng Bagong Hukbong Bayan 
(BHB) at militar sa Compostela Val- 
ley. 

Nagsimula ang labanan nang 
tambangan ng mga Pulang mandi- 
rigma ng Front 20 ng BHB ang tro- 
pa ng 28th IB ng Philippine Army 
habang nagpapatrulya ito sa Sityo 
Calaberahan, Diwata Complex, ba- 
yan ng Monkayo. Nakasamsam ang 
BHB ng tatlong M16. 

Nobyembre 29. Dalawang M16 
naman at isang pistolang kalibre 
.45 ang nakumpiska ng mga Pulang 
mandirigma ng BHB sa reyd sa him- 
pilan ng pulisya sa bayan ng Divi- 
lacan, Isabela. Bukod dito, naka- 
samsam din sila ng isang hand gre- 
nade at isang rifle grenade, 44 na 
magasing puno ng bala, isang base 
radio, isang makinilya at pitong 
uniporme ng pulis. 

Nobyembre 23. Apat na ele- 
mento ng 69th IB ang nasugatan 
nang pasabugan ng command-deto- 
nated explosives ng mga Pulang 
mandirigma ng 1st Pulang Bagani 
Company-BHB habang nagpapat- 
rulya ang mga sundalo sa Barangay 
Fatima, Paquibato District, Davao 
City. 

Samantala, sa Catanduanes, pa- 
tuloy na binibigo ng armadong re- 
bolusyonaryong kilusan sa isla ang 
inilulunsad na kampanyang militar 
ng kaaway. Ayon sa pinakahuling 
ulat ng Nerissa San Juan Command 
(NSJC)-BHB, dalawang sundalo ng 
83rd IB ang napatay at pito ang 

nasugatan nang tambangan sila ng 
mga Pulang mandirigma sa Baran- 
gay Guiamlong, Caramoran. Pauwi 
na sa kanilang kampo ang mga 
sundalo ng gubyerno mula sa ma- 
tinding operasyong militar nila sa 
lugar nang sila ay tambangan. 

Noon namang Nobyembre 17, 
kabilang si Lt. Rodel Balatbat, ku- 
mander ng Bravo Coy ng 83rd IB, 
sa apat na sundalong napatay nang 
tambangan sila ng apat-kataong 
tim ng NSJC sa Barangay Alinawan, 
bayan ng Panganiban. Sakay ng da- 
lawang motorsiklo ang mga kaaway 
nang paulanan sila ng bala. 

Sa laking kahihiyan, hindi man 
lamang ibinalita ng militar sa rad- 


yo't pahayagan ang pagkamatay ng 
upisyal ng 83rd IB. 

Nobyembre 16. Sa Samar, 
isang M16, isang M14, isang Ga- 
rand at isang karbin ang nasamsam 
ng mga mandirigma ng Nida Can- 
tong Command sa ambus na inilun- 
sad nila laban sa mga elemento ng 
52nd IB sa Barangay Dawo, Oquen- 
do District, Calbayog City, ayon sa 
pinakahuling mga ulat mula sa la- 
rangan. 

Napatay sa ambus ang dala- 
wang elemento ng CAFGU at ma- 
lubhang nasugatan ang isang sar- 
hento n 52nd IB. 

Taliwas sa pahayag ni Lt. Col. 
Armando Rico, tagapagsalita ng 
8th ID, walang kaswalti sa panig 
ng mga Pulang mandirigma. 

Ang sunud-sunod na mga takti- 
kal na opensiba sa Eastern Visayas, 
ani Ka Karlos Manuel, panrehiyong 
tagapagsalita ng BHB, ay nagpapa- 
kita na bigo ang Oplan Bantay La- 
ya sa rehiyon. [AB] 


Ika-45 taon ng KM, ginunita 


NM ng raling iglap ang mga kasapi ng Kabataang Makaba- 
yan (KM) para ipagdiwang ang ika-45 anibersaryo ng organisa- 


syon nitong Nobyembre 30. 


Nagmartsa ang mga aktibista mula Morayta St. hanggang Carrie- 


do sa Maynila noong Nobyembre 27. Nanawagan sila ng katarungan 
para sa mga biktima ng Maguindanao Massacre. Nanawagan din si- 
la sa kabataan na tumungo sa kanayunan at sumapi sa Bagong Huk- 
bong Bayan. 

Nagbigay naman ng pahayag si Prof. Jose Ma. Sison, tagapangu- 
long tagapagtatag ng KM. Sinabi niya na malaki ang naging papel 
ng kabataan sa pagsulong ng pakikibaka ng mamamayan, laluna sa 
paglaban sa diktadurang US-Marcos. Maraming kadre at aktibista ng 
KM ang nag-alay ng buhay at humawak ng malalaking responsibili- 
dad sa rebolusyon. Marami ang itinalaga sa kanayunan para gumam- 
pan ng gawain sa pulitika, militar, kultura at iba pang larangan. 

Samantala, itinanghal sa University of the Philippines ang du- 
lang Ang Makata'y Mandirigma, Mandirigma'y Makata noong Nob- 
yembre 30 bilang bahagi pa rin ng pagdiriwang. Ang dulang ibina- 
tay sa tulang “The Guerrilla is Like a Poet” ni Sison ay isinulat ni 
Bienvenido Lumbera at idinirihe ni Romel Linatoc. ABI 

PANANALANTA NG PASISTANG ESTADO 


Dalawang abugado, biktima 
ng masaker sa Maguindanao 


lang sa 57 biktima ng masaker sa Maguindanao noong Nobyembre 


D alawang abugadong tagapagtaguyod ng karapatang-tao ang kabi- 


23. Sina Atty. Concepcion “Connie” Brizuela, 56, at Atty. Cynthia 
Oquendo, 35, ay kabilang sa mga minasaker ng private army ng mga Am- 


patuan. 

Sina Brizuela at Oquendo ay pa- 
rehong myembro ng Union of Peo- 
ple's Lawyers in Mindanao (UPLM). 
Myembro rin si Brizuela ng Gabrie- 
la Network of Professionals sa 
North Cotabato. 

Pinarangalan sina Brizuela at 
Oquendo sa paggunita sa Interna- 
tional Day of Women Human Rights 
Defenders sa Mendiola Bridge na 
pinangunahan ng mga kasapi ng 
Gabriela Women's Party, Karapatan 
at Tanggol Bai. Mariing tinuligsa 
ng mga dumalo sa pagtitipon ang 
karumal-dumal na masaker na isi- 
nagawa ng mga kaalyado ni Gloria 
Arroyo. 

Sa ilalim ng rehimeng Arroyo, 
50 sa 1,115 biktima ng ekstrahudi- 
syal na pamamaslang ay mga baba- 
eng tagapagtanggol ng karapa- 
tang-tao. 

Sumusunod ang iba pang ulat 
sa paglabag sa karapatang-tao na 
nakalap ng Ang Bayan: 


Nobyembre 27. Pinagbabaril 


Concepcion Brizuela at Cynthia Oquendo na 

ng tatlong lalaki ang bahay ni Ed- 
gar Cadagat, presidente ng Negros 
Press Club at dating pambansang 
tagapangulo ng National Union of 
Journalists of the Philippines (NU- 
JP). Sakay ng multicab at motorsik- 
lo ang mga salarin. 

Ang atake kay Cadagat ay hindi 
nakapigil sa martsa ng mga kaga- 
wad ng masmidya sa Negros noong 
Nobyembre 30 na naggugumiit ng 
hustisya para sa mga biktima ng 
masaker sa Maguindanao. Dalawa 
sa mga namatay na mamamaha- 
yag--sina Bart Maravilla ng Bombo 
Radyo-Koronadal at Henry Araneta 
ng dzRH-Cotabato--ay mga resi- 
dente ng Negros Occidental. Nag- 
suot ng mga itim at pulang T-shirt 
ang mga nagmartsa at nagtipon sa 
tapat ng upisina ng Negros Press 
Club sa Bacolod City. 

Nobyembre 28-29. Dinukot at 
pinatay ng mga elemento ng 25th 
IB, 7th Special Forces-AFP at 
CAFGU si Conrado Cañete, 57 
anyos, isang magsasaka at 
ama ni Ka Jinggoy, isang 
Pulang kumander. Huling 
nakitang buhay si Cañete 
na nakikipista sa Baran- 
gay Banlag, Monkayo, 
Compostela Valley noong 
Nobyembre 28. Ayon sa 
mga saksi, nakisali sa gru- 
po ni Cañete na nag-iinu- 
man noon ang mga mili- 
tar. Hindi nakauwi noong 
gabing iyon si Cafiete sa 
kanyang bahay sa kalapit 
Barangay Gabanan. 


n 


Madaling araw kinabukasan, nakit- 
ang itinapon si Cañete mula sa 
isang kotseng dumaan sa Sityo 
Highlander, Barangay Gabanan. 
Mula sa loob ng sasakyan ay pina- 
ulanan ng bala si Cañete. Nagtamo 
siya ng 12 tama ng bala. 

Malaon nang minamanmanan 
ng militar ang pamilyang Cañete. 
Siya ang ginantihan ng militar da- 
hil sa sunud-sunod na matatagum- 
pay na taktikal na opensiba ng yu- 
nit ng BHB na pinamumunuan ng 
kanyang anak. Sa isang pahayag, 
sinabi ni Ka Nadem, tagapagsalita 
ng 4th Pulang Bagani Company ng 
Merardo Arce Command ng BHB sa 
Southern Mindanao na gawi na ng 
AFP na patayin ang mga kapamilya 
ng mga kilalang kasama para mag- 
higanti at gipitin ang tinatarget na 
myembro ng BHB, tulad ng ginawa 
sa anak ni Ka Parago na si Rebelyn. 

Nobyembre 23-24. Namatay si 
Danilo Benalo, 57 anyos, myembro 
ng Center for Filipino Seafarers at 
organisador ng MIGRANTE Interna- 
tional dahil sa stroke (pagbabara o 
pagputok ng ugat sa utak) matapos 
siyang bantaan at tangkaing rekru- 
tin ng mga elemento ng Intelli- 
gence Service of the AFP (ISAFP). 

Bandang tanghali ng Nobyem- 
bre 23 nang lapitan si Benalo ng 
mga elemento ng ISAFP at magpa- 
kita sa kanya ng umano'y maha- 
bang listahan ng datos ukol sa kan- 
ya. Sinabihan nila si Benalo na ma- 
higit isang taon na siyang mina- 
manmanan at wala umano siyang 
mapagtataguan. Binalaan si Benalo 
na dudukutin at sasaktan ang kan- 
yang mga anak kung hindi siya ma- 
kikipagtulungan sa ISAFP. Ipinabu- 
bunyag kay Benalo ang pangalan at 
kinaroroonan ng mga susing lider 
at organisador ng mga progresi- 
bong organisasyon. 

Dahil sa takot para sa buhay ng 
kanyang mga anak, pumayag na 
makipagkita si Benalo sa mga ele- 

mento ng ISAFP bandang alas-5 
ng hapon malapit sa Cultural Cen- 
ter of the Philippines, Pasay City. 
Sinabihan niya ang kanyang kaibi- 
gang abugado na babalitaan ito 
hinggil sa resulta ng pakikipagki- 
ta sa ISAFP subalit hindi na niya 
ito nagawa. Pagsapit ng alas-7 ng 
gabi, tinawagan sa cellphone si 
Benalo ng kanyang kaibigan. 
Isang nagpakilalang Jason ang 
nagsabing dinala si Benalo sa os- 
pital dahil sa stroke. Sinabi ng 
mga doktor sa pamilya ni Benalo 
na apat na lalaki ang nagdala sa 
kanya sa ospital. Namatay si Be- 
nalo noong umaga ng Nobyembre 
24. 

Matapos mamatay si Benalo, 
patuloy pa ring tinatakot ng ISAFP 
ang kanyang pamilya. Minonitor 
ng ISAFP ang kondisyon ni Benalo 
sa ospital at gayundin ang kan- 
yang burol. 

Nobyembre 23. Tatlong kasa- 
pi ng Samahang Magbubukid ng 
Batangas (SAMBAT) ang dinakip 
ng magkasanib na pwersa ng puli- 
sya at militar sa Talisay, Batangas. 
Sila ay kinilalang sina Billy Bateri- 
na, Sonny Rogelio at Charity De- 
nio. Ang tatlong biktima ay pina- 
ratangang mga myembro ng Ba- 
gong Hukbong Bayan (BHB). 

Nobyembre 23. Pinagbubug- 
bog at pinaratangang mga myem- 
bro ng BHB sina Mateo Molato, 57 
anyos, at mga anak niyang sina 
Jimboy, 21 anyos at Richard, 18 
anyos, pawang mga magsasaka. 
Nagtatrabaho noon sa kanilang 
sakahan sa Sityo Salagunting, Ba- 
rangay Fatima, Paquibato District, 
Davao City ang mga biktima nang 
basta na lamang silang damputin 
ng mga elemento ng 69th IB. Ang 
isa sa mga anak ni Molato ay tinu- 
tukan ng baril sa loob ng bunga- 
nga. Pinagpipilitan ng militar na 
may kinalaman sila sa pagsabog 
ng isang eksplosibo malapit sa ka- 
nilang sakahan na ikinasugat ng 
apat na sundalo. [AB] 

Pagbisita ni Arroyo sa UP, napigil ng protesta 


MATAGUMPAY na napigilan ng ki- 
los-protesta ng mga estudyante, 
guro at empleyado ng University 
of the Philippines (UP) sa Diliman, 
Quezon City ang pagtungo sana 
roon ni Gloria Arroyo bilang pa- 
ngunahing panauhin sa pagpapa- 
sinaya sa GT-Toyota Asian Cultural 
Center noong Disyembre 2. 

Ipinahayag ng mga demons- 
trador na hindi katanggap-tang- 
gap ang pagtuntong ni Arroyo sa 
UP. Binatikos nila ang kabiguan 
niyang kagyat na resolbahin ang 
masaker sa Maguindanao noong 
Nobyembre 23. Kinundena rin nila 
ang pagtakbo ni Arroyo bilang 
kongresista ng Pampanga. 

Sinabi rin nilang pinalala ni 
Arroyo ang kalagayan ng eduka- 
syon sa UP sa unti-unting pagba- 
bawas ng badyet ng pamantasan 
at tumitinding komersyalisasyon 
ng unibersidad. 


Tinangkang buwagin ng PNP 
Quezon City, UP Diliman Police at 
UP Special Service Brigade ang ki- 
los-protesta. Siyam na estudyante 
ang nasugatan nang sila ay sapa- 
kin at posasan. May mamamaha- 
yag ding sinaktan. Sinabi ng mga 
aktibista na mahigpit na ipinagba- 
bawal ng charter ng pamantasan 
ang pagpasok ng mga pulis sa 
kampus. Binatikos din nila si UP 
Diliman Chancellor Sergio Cao na 
siyang humiling sa pagpasok ng 
mga pulis sa unibersidad. 

Ang piket ay pinangunahan ng 
Student Alliance for the Advance- 
ment of Democratic Rights in UP 
(STAND-UP), (Contend-UP at All- 
UP Workers Union. Nakiisa rin ang 
Faculty Regent ng UP System na si 
Judy Taguiwalo at Student Regent 
na si Charisse Banez, gayundin 
ang mga mag-aaral ng Polytechnic 
University of the Philippines. 


Ocampo, Maza, tatakbong independyente 


INDEPENDYENTENG kakandidato sa 
pagkasenador sina Rep. Satur 
Ocampo ng Bayan Muna at Rep. 
Liza Maza ng Gabriela Women's 
Party sa 2010. 

Ito na ang kapasyahan ng wa- 
long progresibong organisasyong 
pinagbuklod sa Koalisyon ng Ma- 
kabayang Mamamayan (Makaba- 
yan), ani Ocampo nang maghain 
sila ni Maza ng certificate of candi- 
dacy sa Commission on Elections 
(COMELEC) noong Nobyembre 29. 

Naunsyami ang pakikipag-al- 
yansa sana ng Makabayan sa Na- 
cionalista Party (NP) ni Manuel 
Villar nang makipag-alyansa ang 
NP kay Ferdinand “Bongbong” 
Marcos, Jr. ng partidong Kilusang 
Bagong Lipunan. 


Ayon sa Makabayan, hindi ma- 
aaring magsama sa isang alyansa 
sina Ocampo at Marcos. Ito ay da- 
hil sa matatag na paninindigan ng 
Makabayan na bawiin ang mga na- 
kaw na yaman ng mga Marcos at 
bigyang-hustisya ang libu-libong 
biktima ng paglabag sa karapa- 
tang-tao noong panahon ng dikta- 
dura. Bago naging mga mambaba- 
tas sina Ocampo, 70, at Maza, 52, 
ay kilalang mga anti-Marcos na 
aktibista sila na nakaranas ng ka- 
lupitan ng pasistang diktadura. 

Gayunman, bukas sina Ocampo 
at Maza sa posibilidad na may su- 
portahang kandidato sa pagkapre- 
sidente at bise presidente. Bukas 
din sila na maging guest candidate 
ng mga partidong oposisyon. 

Patuloy ang pagdausdos ng ekonomya 


BUMAGSAK nang 22.8% ang mga 
import ng Pilipinas mula noong 
isang taon, ayon sa pinakahuling 
ulat ng National Statistics Office. 
Pangunahing salik dito ang 20.3% 
pagbagsak ng importasyon ng mga 
pyesang elektronik na bumubuo 
ng 33.8% ng mga produktong ina- 
angkat ng bansa. 

Awtomatiko ring bumagsak 
ang mga eksport dahil ang inaang- 
kat na mga pyesang elektronik ay 
ginagamit sa malamanupaktura ng 
mga produktong elektronik na bu- 
mubuo ng mahigit 60% ng mga 
produktong iniluluwas ng bansa. 
Umabot sa 26% ang paghina sa 
eksport ng mga produktong elek- 
tronik mula noong isang taon. Bu- 
nga nito, umabot na lamang sa 


53.42 bilyon ang halaga ng mga 
eksport nitong Hunyo kumpara sa 
$4.52 bilyon sa parehong buwan 
noong 2008. Katumbas ito ng 
24.7% na pagbagsak. 

Samantala, bumagsak nang 
12.4% ang bolyum ng produksyon 
ng mga pabrika nitong Setyembre 
kumpara sa parehong buwan no- 
ong 2008. Labing-isang buwan 
nang tuluy-tuloy ang pagbagsak 
ng manupaktura. Pinakamalaki 
ang pagbagsak sa mga produktong 
petrolyo, mga produktong yari sa 
balat, mga inumin, sapatos at ka- 
suotan, papel at produktong yari 
sa papel, produktong yari sa taba- 
ko, tela, mga produktong kemikal, 
mga produktong yari sa kahoy at 
makinaryang de kuryente. 


Karagdagang tropa sa Afghanistan, tinututulan 


TINUTUTULAN ng ilang kaalyado 
ng US sa North Atlantic Treaty Or- 
ganization (NATO) ang karagda- 
gang 10,000 tropa na hinihiling 
ng US na ipadala sa Afghanistan 
bilang bahagi nila sa karagdagang 
40,000 tropa roon. Ito'y dahil 
umaani na ng mariing pagbatikos 
sa kani-kanilang mga bansa ang 
pagsangkot nila sa interbensyu- 
nistang gera ng US. Ang pagpapa- 
dala ng karagdagang 40,000 sun- 
dalo ay bahagi ng kabuuang istra- 
tehiya ng US para sugpuin ang pa- 
kikibaka ng mamamayan ng Af- 
ghanistan. Ang US ang magpupu- 
no ng natitirang 30,000 kinakalla- 
ngang sundalo. 

Isa sa mga bansang tumutol 
na magpadala ng karagdagang tro- 
pa ang France. Sa Britain naman, 
mahigit 70% ng mamamayan ay 
pabor sa maagang pag-atras ng 
kanilang mga tropa. Sa gitna ng 
mariing pagtutol, 500 lamang ang 

ipinangako ng Britain na maipapa- 
dala. Sa Germany, ipapailalim pa 
sa pag-aapruba ng parlamento ang 
pagpapadala ng karagdagang tro- 
pa. Ang The Netherlands at Cana- 
da naman ay may planong tuluyan 
nang iatras ang kanilang mga tro- 
pa. Nagpahayag ang mga upisyal 
ng depensa sa Canada na wala si- 
lang intensyong magpadala ng ka- 
ragdagang tropa at iaatras na ito 
sa katapusan ng 2011. 

Ang Germany ay may 4,300 
tropa sa Afghanistan samantalang 
ang France ay may 3,750 tropa. 
Ngayong taon, umabot na sa 98 
ang kaswalti ng Britain, pinaka- 
mataas mula nang sumabak ito sa 
gera sa Afghanistan. Ang US ay 
may 298 na kaswalti at 87 naman 
ang mula sa iba pang bansa. Mula 
2001 ay umabot na sa 1,530 ang 
kabuuang kaswalti ng mga mana- 
nalakay na bansa sa pangunguna 
ng US. 

Dubai, tinamaan ng krisis 


NAYANIG ang mundo ng interna- 
syunal na pinansya at pagbabang- 
ko nang ianunsyo ng gubyerno ng 
Dubai noong Nobyembre 25 na hu- 
mihingi ito ng anim na buwang 
palugit sa pagbabayad ng mga 
utang. Tumanggi naman ang Abu 
Dhabi, na mayaman sa langis, na 
sagutin ang dambuhalang utang 
na di na mabayaran ng Dubai. Ang 
Dubai at Abu Dhabi ay mga estado 
ng United Arab Emirates. 

Tinatayang umaabot sa $80 
bilyon ang kabuuang utang ng Du- 
bai sa iba't ibang bangko. Limam- 
pu't siyam na bilyong dolyar (559 
bilyon) nito ay ginugol sa mama- 
haling mga proyektong real estate 
gaya ng mga hotel, kondominyum 
at iba pa. 

Matinding natamaan ng krisis 
sa ekonomya at pinansya ang sek- 
tor ng real estate na hinahawakan 
ng Nakheel, ang namamahala sa 
pagpapatayo ng mga mamahaling 
proyektong real estate sa Dubai. 
Umabot sa 53.52 bilyon ang utang 
nitong hindi mababayaran. 

Bunga ng anunsyo ng gubyer- 
nong Dubai na hindi ito makapag- 
babayad ng utang, bumagsak ang 
halaga ng mga sapi sa dalawang 
malalaking bangko--ang Hong- 
kong and Shanghai Banking Cor- 
poration (HSBC) at Standard Char- 
tered. Ang naturang mga bangko 
ay may malaking pondo na ipinau- 
tang sa Dubai. 

Tinatayang aabot sa 250,000 
manggagawang Pilipino roon ang 
mawawalan ng trabaho dahil sa 
krisis sa pinansya sa Dubai. 

May pangamba rin ang mga 
ekonomista na masusundan pa 
ang Dubai ng iba pang bansa, lalo 
pang lalala ang pandaigdigang re- 
sesyon at bubulusok pa ang pan- 
daigdigang sistemang kapitalista. 

Duguan ang mga kamay ng rehime 


D uguan ang mga kamay di lamang ng mga Ampatu- 


an at mga armadong pwersa nila para sa masaker 

sa Maguindanao. Pangunahin ang pananagutan 
ng rehimeng US-Arroyo at ng kabuuan ng pinaghahari- 
an nitong bulok na naghaharing malakolonyal at mala- 
pyudal na sistema. 

Ang masaker sa Maguindanao ay karumal-dumal na 
krimen ng isang pyudal at militaristang warlord na ina- 
ruga at pinalaki ng kaalyado nitong naghaharing rehi- 
men bilang kabayaran sa marami nitong utang sa mga 
Ampatuan. Binigyang-daan ng rehimen ang ibayong 
pagpapalaki, pag-aarmas at pamamayagpag ng pri- 
badong hukbo ng angkang ito para magamit na ins- 
trumento ng karahasan kapwa sa mga kalaban ni- 
la sa reaksyunaryong pulitika at sa mga rebolu- 
syonaryong pwersa at mamamayan. j 

Nagulantang ang publiko sa malagim na ki- 
nahantungan ng sistematiko at walang rendang 
paglalarga ni Gloria Arroyo sa warlordismo ng 
kanyang mga alyado. Umani ng matindi at ma- 
lawakang pagkundena mula sa iba't ibang sek- 
tor ng mamamayan sa buong bansa at daigdig 
ang karima-rimarim na masaker. Ang masaker ay 
isinagawa ng angkang Ampatuan, kanilang 
pribadong hukbo at mga kasabwat na pwer- 
sang militar, paramilitar at pulisya ng gub- 
yerno noong Nobyembre 23. Ito ay 
para lamang mapigilan ang pagre- 
histro ng kandidatura ng isang ma- 
lakas na karibal mula sa pamilyang 
Mangudadatu, isa ring angkang warlord. 

Umaabot na sa 57 ang natagpuang bang- 
kay sa pinangyarihan ng masaker. Kabilang : 
sa mga biktima ang mga myembro ng ang- 

Mga tampok sa Mga warlord, inaruga Panibagong pihit sa 10 armas, nasamsam 
isyung ito... ng rehimen PAHINA 3 | laro ni Arroyo PAHINA 6 | ng BHB PAHINA 10 

